Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 513

3. Ügyfeleket fogad, velük együttműködve — a jogszabályi keretek és a helyi viszonyok ismeretében — megkeresi a problémák megoldásának módját és a megoldás érdekében intézkedéseket tesz A szociális, gyermek- és ifjúságvédelmi ügyintéző legyen képes: — munkavégzése során tiszteletben tartani és alkalmazni a nemzetközi megállapodásokban, az Alkotmányban és egyéb jogszabályokban biztosított emberi, polgári és gyermeki jogokat, — eligazodni az értékek, normák, valamint érdekek rendszerében és az érdekérvényesítési folyamatokban, — megfelelni a közszolgálati jogviszonyból származó sajátos magatartási kötelezettségeknek és jogoknak, — ügyfelét állampolgárként, egyenrangú partnerként, kulturáltan fogadni, — felismerni az adott ügyfélkör hagyományait, szükségleteit, érdekeit és ezek figyelembevételével létesíteni velük kapcsolatot és alkalmazni a megoldáshoz vezető módszereket, — ügyfelével együttműködni szükségleteinek rangsorolásakor, pontosan tisztázni ügyfelével a feladatokat és felelősségeket, — eligazodni az igénybe vehető erőforrások országos és helyi rendszerében, — feltárni és mozgósítani az alkalmazható jogi, anyagi, kapcsolati és személyes, valamint az ember belső és családi kapcsolataiban rejlő erőforrásokat, — alkalmazni a szociális, a gyermekjóléti, gyermek- és ifjúságvédelmi problémák megoldásának elméleti modelljeit, kiválasztani a jogszabályokban meghatározott optimális megoldásokat, — eligazodni az egyes szociális, gyermekjóléti, gyermek- és ifjúságvédelmi ellátások rendszerében, beszerezni a problémák megoldásához szükséges információkat, — információt nyújtani ügyfeleinek a szociális, valamint a gyermekjóléti, gyermek- és ifjúságvédelmi ellátások, támogatások, segélyek, szolgáltatások köréről, intézményrendszeréről, hozzájutásuk feltételeiről, a velük járó előnyökről és hátrányokról, — folyamatosan ellenőrizni a vállalt feladatok megvalósulását, értékelni a problémamegoldás hatékonyságát és hatásosságát, 2001/149. szám — ügyfele megbízása alapján, ügyfelétől kapott képviseleti kompetenciáit betartva érdekképviseleti feladatokat ellátni és az érintett szervek felé eljárni, — ügyfele megbízása alapján beszerezni, szakszerűen kitölteni, megírni a különböző szociális, gyermekjóléti, gyermek- és ifjúságvédelmi ellátások igényléséhez szükséges nyomtatványokat, beadványokat, kérelmeket és egyéb dokumentumokat, — a gyakorlatban alkalmazni az egyes szociális ellátások, gyermekjóléti, gyermek- és ifjúságvédelmi ellátások megszerzésének jogszabályi feltételeit, ügyrendjét, határidejét, jogorvoslati lehetőségeit.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes